Diari Oficial de la Generalitat Valenciana


Sumari del DOGV 5163, del 27-12-2005 (2005/14386)

RESOLUCIÓ de 29 de juny de 2005, del director general d'Investigació i Transferència Tecnològica, per la qual s'adjudiquen ajudes per a projectes d'investigació científica i desenvolupament tecnològic per a grups emergents o de nova creació.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5163

Data del DOGV
:   27-12-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/14503


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 29 de juny de 2005, del director general d'Investigació i Transferència Tecnològica, per la qual s'adjudiquen ajudes per a projectes d'investigació científica i desenvolupament tecnològic per a grups emergents o de nova creació. [2005/14702]
  
Per Orde de 3 de desembre de 2004 del conseller d'Empresa, Universitat i Ciència (DOGV núm. 4.906, de 20 de desembre) es van convocar, entre d'altres, ajudes per a projectes d'investigació científica i desenvolupament tecnològic per a grups emergents o de nova creació per a l'exercici 2005.
  
Per Orde de 16 de febrer de 2005, de la Conselleria, d'Empresa, Universitat i Ciència, es van publicar les línies pressupostàries i es van determinar els crèdits que financen les ajudes i beques per al foment de la investigació científica i el desenvolupament tecnològic, accions especials de I+D, i accions d'articulació del Sistema Valencià de Ciència-Tecnologia-Empresa (DOGV núm. 4.963, de 10 de març de 2005), modificada per l'Orde de 9 de juny de 2005 de la Conselleria d'Empresa, Universitat i Ciència.
  
Una vegada finalitzat el procés d'avaluació, l'òrgan col·legiat constituït a este efecte ha elevat la proposta de resolució, d'acord amb la base 5 de l'annex I de la Convocatòria.
  
D'una altra part, mitjançant resolucions del director general d'Investigació i Transferència Tecnològica, de data 27 de juny de 2005, s'han acceptat desistiments parcials de les sol·licituds presentades a la convocatòria, efectuats per diverses entitats, referit únicament als gastos d'equipament d'infraestructura cientificotècnica, recollits en l'apartat 2.a) de l'annex II de l'Orde de 3 de desembre de 2004.
  
D'acord amb el que establix la disposició final primera de l'esmentada Orde de 3 de desembre de 2004, fent ús de la delegació conferida, resolc:
  
Primer
  
Adjudicar les ajudes per a per a projectes d'investigació científica i desenvolupament tecnològic per a grups emergents o de nova creació convocades per mitjà de l'Orde de 3 de desembre de 2004, del conseller d'Empresa, Universitat i Ciència (DOGV núm. 4.906, de 20 de desembre), a les entitats beneficiàries que s'indiquen a l'annex de la present resolució i en les quanties s'hi indiquen.
  
Les sol·licituds que no figuren en l'annex previst en l'apartat anterior es consideren denegades. La motivació de la denegació queda acreditada en l'expedient.
  
Segon
  
Notificar a les entitats beneficiàries la resolució de les ajudes amb indicació dels termes i de les condicions de la dita concessió.
  
Les entitats beneficiàries tenen l'obligació de complir amb les obligacions i les normes de justificació previstes en els annexos I i II de la convocatòria.
  
Tercer
  
Publicar la present resolució en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant l'òrgan que va dictar l'acte en el termini d'un mes comptadors des de l'endemà de la publicació de la present resolució.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.
  
València, 29 de juny de 2005.- El director general d'Investigació i Transferència Tecnològica: Jesús T. Pastor Ciurana